**Dodesukaden** aŭ *Dodes'ka-den* (どですかでん, Dodesukaden, onomatopeo por la bruo farita de tramo) estas japana filmo de 1970 reĝisorita de Akira Kurosawa, bazita sur verko de Shūgorō Yamamoto. Ĝi estis la unua tutkolora filmo de Kurosawa.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

En popola kvartalo de la urbo Tokio loĝas bunta grupo da lokanoj, el plenkreskuloj ĝis infanoj, en kies stratoj okazas kaj interplektiĝas ties personaj historioj: junulo iom miskapabla, kiu kredas sin tramo-ŝoforo inter la ruinoj (el kio venas la titola onomatopeo), junulino kiu laboras produktante florojn el papero sub despota atento de onklo, solulo kiu mutiĝis pro ama seniluziiĝo, du ebriemaj amikoj kiuj interŝanĝas siajn edzinojn, almozulo kiu vivaĉas kun sia filo en abandonita aŭto kaj pasigas sian tempon fantazeante pri luksa hejmo en kiu li revas loĝi iam ktp. 

**Averto: *Malkaŝado de la intrigo de la rakonto ĉi tie finiĝas.***

Historio
--------

Post la krizo de Tora! Tora! Tora!, Kurosawa ricevis unue projekton pri historia filmo nomota *Dora-heita*, sed kiam tiu montriĝis tro multekosta, atento ŝanĝiĝis al *Dodesukaden*, adaptaĵo de alia verko de Shūgorō Yamamoto, denove pri malriĉuloj kaj necesuloj. La filmo estis tuj farita (laŭ la kutimoj de Kurosawa) en ĉirkaŭ naŭ semajnoj, kaj Kurosawa estis determinita por montri, ke li estas ankoraŭ kapabla rapide labori kaj efike ene de limigita buĝeto. Por sia unua verko tutkolora, la dinamika eldonmaniero kaj kompleksaj komponoj de liaj antaŭaj filmoj estis iom neglektitaj, kaj la artisto fokusis al la kreado de kuraĝaj, preskaŭ superrealismaj aroj de unuarangaj koloroj, por montri la toksan medion en kiu vivas la roluloj. La filmo estis publikigita en Japanio en Oktobro 1970, sed kvankam ricevis minoran kritikan sukceson, ĝi ricevis ankaŭ malgrandan atenton de la publiko. La filmo perdigis monon kaj okazigis la dissolvon de la kreita Klubo de Kvar Kavaliroj. La dekomenca ricevo eksterlande estis iom pli favora, sed *Dodesukaden* estis ekde tiam tipe konsiderata nur interesa eksperimento ne komparebla kun la plej bonkvalitaj verkoj de la reĝisoro.

Notoj
-----

1. ↑  Galbraith, paĝoj 474–486

Bibliografio
------------

* Bock, Audie (1978). Japanese Film Directors. Kodansha. ISBN 0-87011-304-6.
* Galbraith, Stuart, IV (2002). The Emperor and the Wolf: The Lives and Films of Akira Kurosawa and Toshiro Mifune. Faber and Faber, Inc. ISBN 978-0-571-19982-2.
* Goodwin, James (1994). Perspectives on Akira Kurosawa. G. K. Hall & Co. ISBN 978-0-8161-1993-6.
* Kurosawa, Akira (1983). Something Like an Autobiography. Tradukita de Audie E. Bock. Vintage Books. ISBN 978-0-394-71439-4.
* Prince, Stephen (1999). The Warrior's Camera: The Cinema of Akira Kurosawa (2a, reviziita eld.). Princeton University Press. ISBN 978-0-691-01046-5.
* Richie, Donald (2001). A Hundred Years of Japanese Film. Kodansha International. ISBN 978-4-7700-2682-8.
* Yoshimoto, Mitsuhiro (2000). Kurosawa: Film Studies and Japanese Cinema. Duke University Press. ISBN 978-0-8223-2519-2.

Eksteraj ligiloj
----------------

* *Dodesukaden*  en Interreta filma datumbazo (angle)
* *Dodesukaden* en Japanese Movie Database
* *Dodes’ka-den: True Colors* eseo de Stephen Prince en Criterion Collection


|  |  |
| --- | --- |
| Bibliotekoj | * PeEnEo: 718671
* VIAF: 305895954
* SUDOC: 18007525X
* BNF: 164605489
 |